CELEX: 32007L0035
Language: bg
Date: 2007-06-18 00:00:00
Title: Директива 2007/35/EО на Комисията от 18 юни 2007 година за изменение, с цел адаптиране към техническия прогрес, на Директива 76/756/ЕИО на Съвета относно инсталирането на светлинни и светлинносигнални устройства на моторни превозни средства и техните ремаркета   (Текст от значение за ЕИП)

19.6.2007   
            
            
               BG
            
            
               Официален вестник на Европейския съюз
            
            
               L 157/14
            
         
      ДИРЕКТИВА 2007/35/EО НА КОМИСИЯТА
   
   от 18 юни 2007 година
   за изменение, с цел адаптиране към техническия прогрес, на Директива 76/756/ЕИО на Съвета относно инсталирането на светлинни и светлинносигнални устройства на моторни превозни средства и техните ремаркета
   (Текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 70/156/ЕИО на Съвета от 6 февруари 1970 г. за сближаването на законодателствата на държавите-членки относно типовото одобрение на моторни превозни средства и техните ремаркета (1), и по-специално второто тире от член 13, параграф 2 от нея,
   като взе предвид Директива 76/756/ЕИО на Съвета от 27 юли 1976 г. за сближаването на законодателствата на държавите-членки относно инсталирането на светлинни и светлинносигнални устройства на моторни превозни средства и техните ремаркета (2), и по-специално член 4 от нея,
   като има предвид, че:
   
               (1)
            
            
               Директива 76/756/ЕИО е една от отделните директиви във връзка с процедурата за типово одобрение на ЕО, установена с Директива 70/156/ЕИО. Разпоредбите на Директива 70/156/ЕИО относно системите, компонентите и отделните технически възли за превозни средства следователно се отнасят за Директива 76/756/ЕИО.
            
         
               (2)
            
            
               С цел повишаване на безопасността по пътищата, чрез подобряване на видимостта на големите камиони и техните ремаркета, в Директива 76/756/EИО трябва да се въведе задължение за поставяне на светлоотразителна маркировка на тези превозни средства.
            
         
               (3)
            
            
               С цел да се вземат предвид следващи изменения на Правило № 48 на ИКЕ/ООН (3), които Общността вече е гласувала, е целесъобразно Директива 76/756/ЕИО да се адаптира към техническия прогрес чрез привеждането в съответствие с техническите изисквания на това правило на ИКЕ/ООН. С оглед постигането на яснота приложение II към Директива 76/756/ЕИО следва да бъде заменено.
            
         
               (4)
            
            
               Следователно Директива 76/756/ЕИО трябва да бъде съответно изменена.
            
         
               (5)
            
            
               Мерките, предвидени в настоящата директива, са в съответствие със становището на Комитета за адаптиране към техническия прогрес,
            
         ПРИЕ НАСТОЯЩАТА ДИРЕКТИВА:
   Член 1
   Приложение II към Директива 76/756/ЕИО се заменя с приложението към настоящата директива.
   Член 2
   Считано от 10 юли 2011 г., ако изискванията, посочени в Директива 76/756/ЕИО, изменена с настоящата директива, не са спазени, държавите-членки, на основания, свързани с инсталирането на светлинни и светлинносигнални устройства, считат сертификатите за съответствие, които придружават новите превозни средства съгласно разпоредбите на Директива 70/156/ЕИО, за невалидни за целите на член 7, параграф 1 от тази директива.
   Член 3
   1.   Държавите-членки приемат и публикуват най-късно до 9 юли 2008 г. законовите, подзаконовите и административните разпоредби, необходими, за да се съобразят с настоящата директива. Те уведомяват незабавно Комисията за текста на тези разпоредби и за таблицата на съответствие между тези разпоредби и настоящата директива.
   Те прилагат тези разпоредби от 10 юли 2008 г.
   Когато държавите-членки приемат тези разпоредби, в тях се съдържа позоваване на настоящата директива или те се придружават от такова позоваване при официалното им публикуване. Условията и редът на позоваване се определят от държавите-членки.
   2.   Държавите-членки съобщават на Комисията текстовете на основните разпоредби от националното законодателство, които те приемат в областта, уредена с настоящата директива.
   Член 4
   Настоящата директива влиза в сила на двайсетия ден след деня на публикуването ѝ в Официален вестник на Европейския съюз.
   Член 5
   Адресати на настоящата директива са държавите-членки.
   
      Съставено в Брюксел на 18 юни 2007 година.
      
         
            За Комисията
         
         Günter VERHEUGEN
         
         
            Зaмeстник-прeдсeдaтeл
         
      
   
   
      (1)  OВ L 42, 23.2.1970 г., стр. 1. Директива, последно изменена с Директива 2006/96/ЕО (ОВ L 363, 20.12.2006 г., стр. 81).
   
      (2)  OВ L 262, 27.9.1976 г., стр. 1. Директива, последно изменена с Директива 97/28/ЕО на Комисията (OВ L 171, 30.6.1997 г., стp. 1).
   
      (3)  ОВ L 137, 30.5.2007 г., стр. 1.
   
      ПРИЛОЖЕНИЕ
      
         
            „ПРИЛОЖЕНИЕ II
            
                        1.
                     
                     
                        Техническите изисквания са посочените в параграфи 2, 5 и 6 от Правило № 48 на ИКЕ/ООН (1) и приложения от 3 до 9 към това правило.
                     
                  
                        2.
                     
                     
                        За целите на прилагането на разпоредбите по точка 1 се прилага следното:
                        
                                    а)
                                 
                                 
                                    „ненатоварено превозно средство“ е превозно средство, масата на което е посочена в точка 2.6 от допълнение 1 от приложение I към настоящата директива, без водач;
                                 
                              
                                    б)
                                 
                                 
                                    „формуляр на съобщение“ следва да се разбира като „сертификатът за типово одобрение на ЕО“, посочен в допълнение 2 от приложение I към настоящата директива;
                                 
                              
                                    в)
                                 
                                 
                                    „договарящи страни по съответните правила“ следва да се разбира като „държавите-членки“;
                                 
                              
                                    г)
                                 
                                 
                                    позоваването на „Правило № 3“ следва да се разбира като позоваване на Директива 76/757/ЕИО;
                                 
                              
                                    д)
                                 
                                 
                                    бележката под линия 2 в точка 2.7.25 не се прилага;
                                 
                              
                                    е)
                                 
                                 
                                    бележката под линия 8 в точка 6.19 не се прилага;
                                 
                              
                                    ж)
                                 
                                 
                                    бележката под линия 1 приложение 5 следва да се разбира, както следва: „За определенията на категориите виж приложение II А към Директива 70/156/ЕИО“.
                                 
                              
                  
                        3.
                     
                     
                        Без да се нарушават изискванията на член 8, параграф 2, букви а) и в), и параграф 3 от Директива 70/156/ЕИО, на настоящото приложение и на всички изисквания в отделните директиви, се забранява инсталирането на всякакви светлинни и светлинносигнални устройства, различни от устройствата, които са определени в точка 2.7. от Правило № 48 на ИКЕ/ООН.
                     
                  
      
      
         (1)  ОВ L 137, 30.5.2007 г., стр. 1.“